Chirurgas

Chirurgas ( – „plaštaka“ + ἔργον – „darbas, veiksmas“) – medicinos profesija, kurios pagrindinė veikla yra chirurgija, t. y. kūno operavimas. Skaičiuojama, kad pasaulyje per metus chirurgai atlieka per 300 milijonų operacijų,Weiser TG, Haynes AB, Molina G, et al. Estimate of the global volume of surgery in 2012: an assessment supporting improved health outcomes. Lancet. 2015;385(suppl 2):S11. https://doi.org/10.1016/S0140-6736(15)60806-6 tarp jų apie 0,5 mln. Lietuvoje.

 Istorija 

Pirmuoju chirurgu laikomas VI a. pr. m. e. indų gydytojas Sušruta. Vėliau, islamo mokslo klestėjimo laikais ypač išgarsėjo Al-Andalusijos arabas Zahravis (963–1013), laikomas vienu iš šiuolaikinės chirurgijos pradininkų. Viduramžių Europoje chirurgo darbą dažniausiai atlikdavo barzdaskučiai.Surgeons and surgical spaces. 2018-11-27, Sciencemuseum.org.uk (tikrinta 2022-05-27).

Lietuvoje kai kurios chirurginės operacijos darytos jau III–IV a. 1781 m. chirurgus pradėjo rengti Vilniaus universitetas. 1809 m. Jacques Briotet prie Vilniaus universiteto įkūrė 13 lovų chirurgijos kliniką su operacine, išugdė gerų vietinių chirurgų. 1847 m. Liudvikas Liachovičius praėjus vos 4 mėnesiams po eterio narkozės atradimo, ją pritaikė per operaciją Vilniuje. 1922 m. įkūrus Lietuvos universitetą jame įsteigta Chirurgijos katedra. 1935 m. įkurta Lietuvos chirurgų draugija. Po Antrojo pasaulinio karo pradėta kurti specializuota chirurgija.

 Lietuva 
2021 m. Lietuvoje buvo 908 chirurgai (chirurgai, abdominalinės chirurgijos gydytojai, koloproktologai, kraujagyslių chirurgai, širdies chirurgai, neurochirurgai, krūtinės chirurgai, plastinės ir rekonstrukcinės chirurgijos gydytojai, veido ir žandikaulių chirurgai, urologai, onkologai chirurgai, abdominalinės onkochirurgijos gydytojai, krūtų onkochirurgijos gydytojai), 67 vaikų chirurgai (vaikų chirurgai, vaikų neurochirurgai, vaikų urologai), dalis chirurgų dirbo odontologijos srityje (burnos chirurgai, veido ir žandikaulių chirurgai). Pas chirurgus užfiksuota apie 0,5 mln. apsilankymų, tarp jų – 25,8 tūkst. pirminėje priežiūroje, 330,6 tūkst. bendrosios chirurgijos, 49,6 tūkst. neurochirurgijos, 60,4 tūkst. kraujagyslių chirurgijos, 4,5 tūkst. krūtinės chirurgijos, 0,5 tūkst. širdies chirurgijos, 16,5 tūkst. plastinės ir rekonstrukcinės chirurgijos, 11,8 tūkst. veido ir žandikaulių chirurgijos.Lietuvos gyventojų sveikata ir sveikatos priežiūros įstaigų veikla 2021 (išankstiniai duomenys). Higienos instituto Sveikatos informacijos centras, Vilnius, 2022. // psl. 49, 61, 94

 Šaltiniai 

Kategorija:Profesijos
Kategorija:Chirurgija